**Kedves Versenyző!**

A táblázatban egy sportiskola nyilvántartását találod azon tanulóiról, akiknek a fő sportjuk az úszás. Ezen tanulók adataival kell dolgoznod.


Az adatok meghatározásához függvényeket használj! Ha szükségesnek tartod, használhatsz segédtáblázatokat is! Ezeket az N oszloptól kezdődően helyezheted el.

1. Töltsd be az *uszok.txt* állomány adatait a táblázatkezelő program munkalapjára az **A1**-es cellától kezdődően! A munkalapot nevezd át *Úszók* névre!
2. A munkádat mentsd el a versenymappába! A fájl neve a kerületed száma, attól „\_”- jellel elválasztva a saját neved legyen! (Pl: **14\_Gipsz\_Jakab.xlsx**).
3. Szúrj be egy sort a táblázat fejlécét tartalmazó sor elé, és egyesítsd az ***A1:G1*** tartomány celláit! Írd be a következő címet: *„A sportiskola úszói”!* A táblázat címét igazítsd a táblázat közepére vízszintesen is és függőlegesen is! Betűmérete 16 pontos, betűszíne fehér, cellájának sormagassága 30 pont, háttere sötétkék (RGB kód: 0; 32; 96) legyen!
4. Állítsd be, hogy a ***D3:D28*** és az ***I10:J13*** tartományokban a számértékek dátumként jelenjenek meg!
5. A ***I3-***as cellába írd be, hogy *„Átlag:”,* az***J3*** cellába pedig határozd meg, hogy mennyi a tanulók összesített átlaga! Az eredményt három tizedesjegyig jelenítsd meg.
6. A ***I4***-es cellába írd be, hogy *„Úszók száma:”,* az***J4*** cellába pedig határozd meg, hogy összesen hány tanuló szerepel a nyilvántartásban!
7. A ***I5***-ös cellába írd be, hogy *„A legidősebb tanuló:”,* az***J5*** cellába pedig határozd meg a legidősebb tanuló nevét!
8. A ***I6-os*** cellába írd be, hogy *„A legjobb átlagú tanuló:”,* az***J6*** cellába pedig határozd meg annak a tanulónak a nevét, aki a legjobb átlaggal rendelkezik! (Ha több ilyen tanuló van, akkor elég egy ilyen nevet megjelenítened.)
9. A táblázat adatait rendezd a Rajtszám szerint csökkenő sorrendbe!
10. A ***G*** oszlop megfelelő celláiban határozd meg, hogy a versenyzők melyik korcsoportba tartoznak! Meghatározáshoz az ***I10:K13*** tartományban található táblázatot használd!
11. Az ***L9-es*** cellába írd be, hogy *„Versenyzők száma”,* majd az ***L10:L13***tartományban határozd meg az egyes korosztályba tartozó tanulók számát másolható képlet segítségével!
12. Készíts kördiagramot az egyes korosztályba tartozó versenyzők számáról!
    1. Az adatfeliratok adatbuborékban jelenjenek meg!
    2. A három tartományt három féle kék színnel színezd ki!
    3. A diagramot az ***I16:L28*** tartományban helyezd el!
    4. A címet a minta alapján alakítsd ki! (Figyelj arra, hogy az adatbuborékok ne lógjanak bele a címbe!)

A következőkben a táblázatot kell megformáznod a minta és az alábbi leírás alapján.

1. Az F oszlopban adatkövető módon színezd azoknak a celláknak a hátterét zöldre, amelyek a *„200 m gyors”* szöveget tartalmazzák!
2. A táblázat minden adatának betűtípusa Garamond.
3. A fejlécek 16 és 12 pontosak, minden más adat 11 pont.
4. A fejlécek szövegei vízszintesen és függőlegesen középre igazítottak. A betű fehér színű és a háttere sötétkék (RGB kód: 0; 32; 96). Biztosítsd, hogy a több szóból álló címek több sorban helyezkedjenek el!
5. Az ***A3:A28*** tartomány háttérszíne kék (RGB kód: 0; 112; 192).
6. Az ***A1:G2, I9:L9*** és az ***A3:A28*** tartomány belső szegélyei fehérek, Az ***A1:G28*** és az ***I9:L13*** tartomány minden más szegélye fekete.
7. Az ***J4*** cellában írd a számértékek mögé a „db” mértékegységet úgy, hogy az adattípus ne változzon!
8. Figyelj arra, hogy minden cellában lévő szöveg teljes egészében olvasható legyen! Néhol cellaegyesítést és sortörést is alkalmaznod kell!
9. Az adatok igazítását a mintának megfelelően állítsd be!

**Minta:**



**Sikeres versenyzést kíván a versenybizottság!**