**XXXII. nyári olimpia helyszíne: Tokió[[1]](#footnote-1)✹**

Tokió az 1964. évi nyári olimpiai játékok után másodszor rendezhet olimpiát, a 2020. évi nyári olimpiai játékoknak fog otthont adni.

|  |  |  |
| --- | --- | --- |
| **Japán zászlója** | **Tokió zászlója** | **XXXII. nyári olimpia logója** |
|  |  |  |

Egy város, ahol szorosan összefonódik a múlt, a jelen és a jövő, ahol jól megférnek egymással az ősi tradíciók és a futurisztikus fejlesztések, ahol az ódon palotákat és pagodákat égbe szökő felhőkarcolók ölelik körbe, és ahol a világ legtermészetesebb módján szelfiznek a régi hagyományokat követő gésák.

Tokió a világ egyik legnagyobb városa, ahol mintegy 12 millió ember – az ország lakosságának mintegy 10%-a – él, de az agglomerációval együtt 33-36 milliós népességgel számolnak, így Tokió a világ legsűrűbben lakott urbanizált területe. A város egyébként Kantó régióban, és Japán legnagyobb szigetén, Honsún fekszik.

Tokió éghajlatát négy évszak határozza meg, párás, meleg nyarakkal, júniusban négy hetes monszunnal, enyhe telekkel és színpompás tavaszokkal és őszökkel. Augusztustól októberig elvétve tájfunok is előfordulhatnak, de nem pusztító erejűek. Utazásra a legkellemesebb (és minden bizonnyal legszebb) időszak a tavasz, amikor a japánok legendás fája, a cseresznyefa virágzik (sakura). A növényt misztikus vallási kultusz övezi, mely ugyanakkor a japánok identitásának elválaszthatatlan része is. Ezt a festői időszakot többnapos fesztivál is színesíti, a ’hanami’. A másik sokszínű időszak az ősz, melyet szintén egy karakteres növény jellemez, a vörösen izzó juharfa, a momiji. Talán ekkor a legszebbek az okker, a vörös, vagy a rőt barna színekbe öltöző híres japánkertek.

Japán misztikus atmoszféráját, egzotikus hangulatát nagyrészt történelmének köszönheti, valamint annak az elzártságnak, mely évszázadokon keresztül jellemezte a Felkelő nap országát. Különleges tradíciói, sajátságos kultúrája, a sógunátus, a szamurájok és gésák világa a régmúltban gyökereznek, melyek máig erősen meghatározzák a japán emberek identitását.

Tokió (a korabeli Edo) a XVII. század elején indult rohamos fejlődésnek, miután Tokugava Iejaszu sógun ide tette székhelyét. Bár Japán fővárosa papíron még Kiotó volt, az államigazgatás központja már Edo volt, s a XVIII. században lakossága már elérte az egy milliót. A szigetország történetét a XII. századtól olyannyira meghatározó rendszer, a sógunátus 1868-ban ért véget, amikor Meidzsi császár Edóba költözött és a várost átnevezte Tokióra (Keleti Főváros).

***Tokió főbb nevezetességei:***

* ****Czászári palota és kertje
* Senso-ji templom
* Ueno park
* Meidzsi-szentély
* Sindzsuku
* Sindzsuku Gjoen Nemzeti Park
* Aszakusza városnegyed
* Omotesando
* Tokyo Skytree
* Ginza
* Cukidzsi halpiac
* Edo-Tokyo múzeum
* Ryogoku Kokugikan
* Zojoji templom
* Sengaku-ji teplom
* Akihabara

De persze az idei legnagyobb és legfontosabb látnivaló az idei 2020-as évben, hogy Tokióban a XXXII. nyári olimpia, mely 2020. július 24.-én kezdődik és 2020. augusztus 9.-ig tart.

1. ✹ <https://tinyurl.hu/tXbk/> [↑](#footnote-ref-1)