**Kedves Versenyző!**

Készíts 4 diából álló bemutatót a **minta alapján** a Microbit eszközről. A szükséges forrásállományokat a Forrás mappában találod.


A munkádat mentsd el a versenymappába! A fájl neve a kerületed száma, attól „\_”- jellel elválasztva a saját neved legyen! (Pl.: **14\_Gipsz\_Jakab.pptx**).

1. **Általános beállítások:**
   1. Betűtípus: Calibri, ha a feladat másként nem kéri.
   2. A diák méretaránya: 16:9.
   3. Áttűnés: A diák továbbítása kattintással történik, csak a 3. dia esetében van beállítva, hogy kizárólag a *következő diára* akciógombra kattintva lehessen továbblépni.
   4. A képek méretét mindig méretarányosan változtasd.
2. **1. dia:**
   1. Háttere a **háttér** nevű kép.
   2. A cím 60 –as méretű, árnyékos, félkövér, olyan színű, mint a micro:bit eszköz sarka (színátvivővel!)
   3. A felsorolás 18-as méretű.
      1. A felsorolásjel az **ikon** kép a Forrás mappából.
      2. Az első sor link a <http://blog.namesztovszkizsolt.com/wp-content/uploads/2009/10/Boros-Orsolya-diplomamunka-1.pdf> dokumentumra.
      3. A 2. sor hiperhivatkozás a 2. diára, a 3. sor a 3. diára és a 4. sor hivatkozás a 4. diára.
   4. Az élőlábba 12 –es méretben a cím színével gépeld a teljes neved, kerületed számát, és iskolád nevét! (Csak az 1. dián legyen látható!)
   5. Animációk: A cím megjelenés animációval betűnként jelenjen meg előző után, majd a felsorolás soronként ússzon be balról magától!




1. dia: minta

1. **2-4. dia:** 
   1. Hátterük világossárga és világoskék színátmenetes.
   2. A címek 44 –es méretű, félkövér és kék színűek (RGB: 0, 0, 255).
   3. Mindegyiken 2,5 cm oldalú négyzet a körvonal nélküli akciógomb, színe olyan, mint a háttér világossárga színe.
   4. Ahol nem látható a kép háttere, távolítsd el!
2. **2. dia:**
   1. A **microbit\_eleje** kép 8 cm széles.
   2. Körben a szövegdobozoknak nincs körvonala, csak szürke kitöltése, a betűméret 18 pt.
   3. A bordós nyilak 2,25 vastagok
   4. A **microbit\_hátulja\_nyilakkal** kép 10 cm magas.
   5. Animációk: Először a dia megjelenése után kattintás nélkül megjelenik (megjelenés!) a *Micro USB csatlakozó* szövegdoboz, majd utána a nyíl alakzat(!) animációval 1 s időtartamban. Rendre az óramutató járásával ellentétes irányban haladva megjelenik a szövegdoboz majd utána a hozzátartozó nyilak alakzat animációval 1s alatt. Utoljára a **microbit\_hátulja\_nyilakkal** kép animációja hasadás!




2. dia: minta

1. **3. dia:**
   1. A **kő\_papír\_olló\_kód** kép szélessége 10 cm legyen, ahogyan a Microbit eszköz **kő, papír, olló** képek szélessége is méretarányosan. Ez a 3 kép pontosan egymásra van illesztve.
   2. A *következő diára* léptető akciógomb színe a blokk kód zöldes színéhez hasonló legyen, a méretezése pedig egy 2,5 cm oldalú négyzet.
   3. A szöveg 18 pt méretű.
   4. Animációk: CSAK a *piros nyíl* alakzatra kattintásra megjelenik (megjelenés!) a **kő** kép, utána szintén a piros nyílra kattintásra a **papír** kép, majd szintén a piros nyílra kattintásra az **olló** kép. Újabb piros nyílra kattintásra megjelenik a *következő diára* akciógomb. CSAK a *következő diára* akciógombra kattintásra lehet továbbmenni a diáról, egyébként nem!



3. dia: minta

1. **4. dia:** 
   1. Egy 3 oszlopos táblázatba tedd a JavaScript kódot és a 3 képet.
   2. A táblázat kitöltés nélküli, fekete szegélyű, vízszintesen középre igazított, az oszlopai: 14 cm, 6,5 cm és 8,5 cm szélesek, a magasság 7 cm.
   3. A szöveg 18 – as méretű, Consolas betűtípusú, 1,5 sorközű felsorolás.
   4. Állíts be hasonló betűszíneket, és a 3., 4. sorba a szöveg elé 2,25 cm-es behúzást!
   5. A táblázat 2. oszlopában a **smiley\_kód** kép 6 cm széles, a 3. oszlopban a **mosolygós** és **szomorú** képek 8 cm szélesek. Ez a 2 kép pontosan egymásra van illesztve.
   6. A Források szövege 12 pontos, hivatkozás van rajta.
   7. A VÉGE felirat pont ugyanolyan formázású, mint a cím az 1. dián.
   8. Animációk: Kattintásra megjelenik (megjelenés!) a **mosolygós** kép, következő kattintásra a **szomorú** kép, harmadik kattintásra megjelenik a VÉGE szöveg betűnként (megjelenés!).



4. dia: minta

**Sikeres versenyzést kíván a versenybizottság!**